Pauanne

Pauanne on rakennusryhmä Kaustisella kirkonkylän eteläpuolella, Puhkionkallion laella. Se rakennettiin aikanaan kansanparantajien kokoontumis- ja hoitopaikaksi. Paikan rakentamisen aloitti 1983 perinteisin menetelmin Tapani Hietalahti. Hänen sanojensa mukaan

Rakennuksessa on järjestetty kansanparantajien kokoontumis- ja hoitotoimintaa sekä konsertteja. Paikka on tarjonnut matkailijoille majoitus- ja ravintolapalveluja.

Päärakennuksessa on käytetty luonnonkiveä ja puuta. Katto on paanukatto, joka on joskus tervattu. Alueella on myös paja, jossa takojat ovat järjestäneet kilpailuja, sekä puinen kotamainen yöpymismaja ja savusauna. Pauanteen rakentaminen paikallisin voimin alkoi vuonna 1983. 

Pauanne pakkohuutokaupattiin vuonna 1992 puolen miljoonan markan (n. 100 000 euroa) velkojen vuoksi. Se päätyi lopulta Aulis Junekselle. Vuonna 2018 rakennus oli jo pahoin rapistunut ja sen puulattia oli purettu, mutta paikka kiinnostaa silti turisteja. Juneksen kuoltua 2023 Kaustisen kunnalla ei ole resursseja tai kiinnostusta rakennuksen hankkimiseen kuolinpesältä, vaan Pauanteelle toivotaan yksityistä omistajaa, joka kunnostaisi paikan ja järjestäisi sinne toimintaa.

Pauanteen saunarakennus tuhoutui tulipalossa vuonna 2010, kun voimakas syöksyvirtaus ja kova ukkosmyrsky tekivät tuhojaan Kaustisella.

Tapahtumia 
 Sammon päivitys, muinaistaidetapahtuma 2006.
 Kaustisen Kamarimusiikkiviikko järjesti vuonna 2007 Pauanteella konsertin.

Lähteet 

Kaustisen nähtävyydet
Kaustisen rakennukset ja rakennelmat